Document ID: /roh_data/filtered/swiss_laws_in_ROHinterleaved.jsonl.gz/5007

This text was translated from FR into Rumantsch Grischun.

La Commission des grâces et des conflits de compétences procède à l’examen préalable des recours en grâce et des conflits de compétences opposant les autorités suprêmes de la Confédération. Elle élit alternativement à sa présidence un membre du Conseil national et un membre du Conseil des États. Elle transmet les recours en grâce au Conseil fédéral pour rapport et proposition. Elle peut consulter les dossiers de l’instruction et du procès ainsi que le jugement.

La Cumissiun da grazia e da conflicts da cumpetenza predeliberescha dumondas da grazia e decisiuns davart conflicts da cumpetenza tranter las autoritads federalas supremas. Sco ses president elegia ella alternantamain in commember dal Cussegl naziunal u dal Cussegl dals chantuns. Ella transmetta las dumondas da grazia al Cussegl federal per laschar suttametter in rapport ed ina proposta. Ella po prender invista da la dumonda sco er da las actas d’inquisiziun, da dretgira e d’execuziun.